ఈ ఇంగ్లీషు వాడున్నాడే ఎంతయినా గొప్పవాడు. పంతాలు, పట్టింపులు, అహంభావం, నేనే గొప్ప అనే రకరకాల భావనలను అన్నీ కలిపి ఎంచక్కా ఈగో అనే ఒక్క చిన్న మూడక్షరాల పదంలో గుదిగుచ్చాడు.
ఈ మధ్య ఏ పేపరు తిరగేసినా అధికారులు, అనధికారులు, నాయకులు మంత్రులు, ముఖ్యమంత్రులు, చివరాఖరికి రాజ్యాంగ పదవుల్లో వున్నవాళ్ళు అందరూ ఈ ఈగో అనే విషవలయంలో చిక్కుకుని సంచలన వార్తలకు కేంద్ర బిందువులు అవుతున్నారు.
నిజానికి ఇవన్నీ కొత్తవేమీ కాదు. కాకపోతే గతంలో కంటే మీడియా విస్తృతి ఈనాడు ఎక్కువ కనుక వీటికి మరింత ఎక్కువ ప్రాచుర్యం లభిస్తోంది.
అప్పుడు వై.ఎస్. రాజశేఖర రెడ్డి ముఖ్యమంత్రి. మోహన్ కందా ప్రభుత్వ ప్రధాన కార్యదర్శి. స్వర్ణజిత్ సేన్ పోలీసు డైరెక్టర్ జనరల్. దినేష్ రెడ్డి హైదరాబాదు నగర పోలీసు కమిషనర్.
ఆరోజుల్లో ఒకసారి రాష్ట్రపతి ఏ.పీ.జే. అబ్దుల్ కలాం హైదరాబాదు వచ్చారు. బేగం పేట విమానాశ్రయంలో స్వాగతం. ఏర్పాట్లు అన్నీ జరిగాయి. రాష్ట్రపతికి స్వాగతం చెప్పడానికి అందరూ వరసగా నిలబడ్డారు. పోలీసు కమిషనర్ దినేష్ రెడ్డి ప్రోటోకాల్ ప్రకారం కొంత వెనుక నిలబడాల్సి వచ్చింది. అది ఆయనకి నచ్చలేదు. వరుస తప్పించి ముందుకు వెళ్లి డీజీపీ పక్కన నిలబడ్డారు.
సరే ఆ కార్యక్రమం ముగిసింది. కానీ దినేష్ రెడ్డి ఆ విషయాన్ని గుర్తుపెట్టుకుని ప్రోటోకాల్ విషయంలో తనకు జరిగిన లోపాన్ని ఎత్తి చూపుతూ చీఫ్ సెక్రెటరీకి ఓ ఉత్తరం రాశారు.
“సీనియారిటీ రీత్యా నాకంటే జూనియర్ అయిన ఓ ఐ.ఏ.ఎస్. అధికారి (సీ.ఆర్. బిస్వాల్, ప్రిన్సిపాల్ సెక్రెటరి పొలిటికల్) వెనక నేను నిలబడడం కుదరదు. నగర పోలీసు కమిషనర్ గా నేను ఆయనకంటే ముందు వుండాలి” అంటూ ఆయన తన మనసులో మాట బయట పెట్టారు.
దీనికి జవాబుగా ఆయనకు చీఫ్ సెక్రెటరి నుంచి మెమో వచ్చింది. “రాష్ట్రపతి స్వాగత కార్యక్రమంలో మీరు ప్రిన్సిపల్ సెక్రెటరి పొలిటికల్ ని దాటుకుని వెళ్లి డీజీపీ పక్కన నిలబడ్డారు. ఇది ప్రోటోకాల్ ఉల్లంఘన కిందికి వస్తుంది’ అనేది ఆ మెమో తాత్పర్యం.
ఈ మెమో ముఖ్యమంత్రి ఆదేశం ప్రకారం ఇచ్చింది అని తెలియక దినేష్ రెడ్డి చీఫ్ సెక్రెటరీకి మరో ఘాటయిన లేఖ రాశారు, “నాకు మెమో ఇవ్వడానికి మీకెంత ధైర్యం? హైదరాబాదు నగర పోలీసు కమిషనర్ గా నా స్థాయి (హోదా) చీఫ్ సెక్రెటరీకి సమానం’ అంటూ.
ఇది చిలికి చిలికి గాలివాన అయింది. స్టేట్ ఐ.పి.ఎస్. అధికారుల సంఘం కార్యవర్గం అత్యవసర సమావేశం జరిపి ప్రోటోకాల్ విషయంలో తమను కూడా ఐ.ఏ.ఎస్. అధికారులతో సమానంగా పరిగణించాలని ప్రభుత్వాన్ని కోరుతూ తీర్మానం చేసింది. ఈ సంఘానికి దినేష్ రెడ్డి కార్యదర్శి కావడం కాకతాళీయం కావచ్చు.
తాను 1977 బ్యాచ్ ఐ.పి.ఎస్. అధికారినని, ప్రోటోకాల్ వ్యవహారాలు చూసే అధికారి 1981 బ్యాచ్ ఐ.ఏ.ఎస్. కాబట్టి అతడు తనకు జూనియర్ అవుతాడు అనే ధోరణితో దినేష్ రెడ్డి ఉత్తరం రాసారు.
నివురుగప్పిన నిప్పు మాదిరిగా ఈ వివాదం కొనసాగుతోంది కానీ ప్రభుత్వం పెదవి విప్పలేదు. కారణం నగరంలో గణేష్ నిమజ్జన కార్యక్రమం పూర్తి కావాల్సి వుంది. ఆ కార్యక్రమం సజావుగా అలా పూర్తయిందో లేదో నగర పోలీసు కమిషనర్ ను బదిలీ చేస్తూ ఉత్తర్వులు జారీ అయ్యాయి. అప్పటికి ఆయన కమిషనర్ గా బాధ్యతలు చేపట్టి పది నెలలు కూడా కాలేదు. నగర పోలీసు కమిషనర్ ను బదిలీ చేస్తున్న సమాచారం డీజీపీకి కూడా తెలియదని వార్తలు గుప్పుమన్నాయి.
ఏదో కక్ష కట్టినట్టు బదిలీ చేసినట్టు కాకుండా అదే రోజు మరో ఆరుగురు ఉన్నత పోలీసు అధికారులకు కూడా స్థాన చలనం కల్పిస్తూ ప్రభుత్వం ఆదేశాలు జారీ చేసింది.
అప్పుడు అలా అర్ధాంతరంగా కమిషనర్ పదవి నుంచి తప్పుకోవాల్సివచ్చిన దినేష్ రెడ్డి, ఆద్యతన కాలంలో పోలీసు డైరెక్టర్ జనరల్ అయ్యారు. సంబంధిత మంత్రికి కూడా తెలియకుండా ఆయన ఒకే ఒక్క రోజున రాష్ట్ర వ్యాప్తంగా యాభయ్ మంది డీ.ఎస్.పి. లను బదిలీ చేయడం ఓ కొసమెరుపు.
ee ingleeshu vadunnade entayinaa goppavaadu. pantaalu, pattimpulu, ahambhavam, nene goppa ane rakarakaala bhaavanalanu annee kalipi enchakka eego ane okka chinna moodaksharaala padamlo gudiguchadu.
ee madhya e peparu tiragesina adhikaarulu, anadhikaarulu, naayakulu mantrulu, mukhyamantrulu, chivarakhariki raajyaamga padavullo vunnavaallu andaruu ee eego ane vishavalayamlo chikkukuni sanchalana vaartalaku kendra binduvulu avutunnaaru.
nijaaniki ivannee kottavemi kaadu. kakapothe gatamlo kante media vistruti eenaadu ekkuva kanuka veetiki marinta ekkuva praachuryam labhistondi.
appudu vai.es. rajasekhara reddi mukhyamantri. mohan kanda prabhutva pradhaana kaaryadarsi. swarnajit saen polisu director janaral. dinesh reddi haidaraabaadu nagara polisu commisioner.
aarojullo okasari rashtrapati e.pee.jee. abdul kalaam haidaraabaadu vachaaru. begam peta vimaanaasrayamlo swaagatam. erpaatlu annee jarigai. raashtrapatiki swaagatam cheppadaaniki andaruu varasagaa nilabaddaaru. polisu commisioner dinesh reddi protocal prakaaram kontha venuka nilabadalsi vachindi. adhi aayanaki nachaledu. varusa tappinchi munduku velli dgp pakkana nilabaddaaru.
sare aa kaaryakramam mugisindi. cony dinesh reddi aa vishayaanni gurthupettukuni protocal vishayamlo tanaku jarigina lopanni etti chuuputuu cheef secretaryki oo uttaram raasaaru.
cesiniarity reetya nakante joonier ayina oo ai.e.es. adhikari (see.ar. biswal, prinsipal secretery political) venaka nenu nilabadadam kudaradu. nagara polisu commisioner gaa nenu aayanakante mundu vundali antuu aayana tana manasulo maata bayata pettaaru.
deeniki jawabuga aayanaku cheef secretery nunchi memo vachindi. eraashtrapati swaagata kaaryakramamlo meeru prinsipal secretery political ni daatukuni velli dgp pakkana nilabaddaaru. idhi protocal ullanghana kindiki vastundi anedi aa memo taatparyam.
ee memo mukhyamantri aadesam prakaaram ichindi ani teliyaka dinesh reddi cheef secretaryki maro ghaatayina lekha raasaaru, enaaku memo ivvadaaniki meekenta dhairyam? haidaraabaadu nagara polisu commisioner gaa naa sthaayi (hoda) cheef secretaryki samanam antuu.
idhi chiliki chiliki galivana ayindi. state ai.pi.es. adhikaarula sangham kaaryavargam atyavasara samavesam jaripi protocal vishayamlo tamanu kuudaa ai.e.es. adhikaarulatho samaanamgaa pariganinchaalani prabhutvaanni korutu teermaanam chesindi. ee sanghaaniki dinesh reddi kaaryadarsi kaavadam kaakataaleeyam kaavachhu.
taanu 1977 byach ai.pi.es. adhikaarinani, protocal vyavahaaraalu chuse adhikari 1981 byach ai.e.es. kabatti atadu tanaku joonier avutaadu ane dhoranitho dinesh reddi uttaram rasaru.
nivurugappina nippu maadirigaa ee vivaadam konasagutondi cony prabhutvam pedavi vippaledu. kaaranam nagaramlo ganesh nimajjana kaaryakramam puurti kavalsi vundi. aa kaaryakramam sajavuga alaa puurtayindoe ledho nagara polisu commisioner nu badili chestu uttarvulu jaarii ayyai. appatiki aayana commisioner gaa baadhyatalu chepatti padi nelalu kuudaa kaaledu. nagara polisu commisioner nu badili chestunna samacharam dgpc kuudaa teliyadani vaartalu guppumannayi.
edho kaksha kattinattu badili chesinattu kakunda adhe roju maro aaruguru unnata polisu adhikaarulaku kuudaa sthaana chalanam kalpistuu prabhutvam aadesaalu jaarii chesindi.
appudu alaa ardhaantaramgaa commisioner padavi nunchi tappukovaalsivachchina dinesh reddi, aadyatana kaalamlo polisu director janaral ayyaru. sambandhita mantriki kuudaa teliyakunda aayana oke okka rojuna rashtra vyaaptamgaa yabhay mandi d.es.pi. lanu badili cheyadam oo kosamerupu.